OzLabs/hebrew-wiki-articles huggingface dataset:
עומר ניראון

עומר יעקב ניראון (נולד ב-17 באפריל 2001) הוא כדורגלן ישראלי המשחק בעמדת השוער במכבי נתניה מליגת העל ובנבחרת ישראל האולימפית עד גיל 23.

==קריירת מועדונים==
ניראון נולד בראשון לציון, לכדורגלן העבר הישראלי דני ניראון ששיחק כחלוץ.

עשה את צעדיו הראשונים בכדורגל בקבוצת הילדים של מכבי תל אביב. בין היתר, שיחק גם באלו של שמשון תל אביב ומכבי הרצליה, עד שבגיל 16 הצטרף לקבוצת הנוער של בני יהודה תל אביב. ב-18 באוגוסט 2018 ערך את הופעת הבכורה שלו בבוגרים של בני יהודה תל אביב, במסגרת גביע הטוטו, נגד בני סכנין.

ב-25 במאי 2019 ערך את הופעת הבכורה שלו בליגת העל בהפסד 2-1 להפועל חדרה. בקיץ הושאל להפועל ראשון לציון, אך לא רשם בה דקות משחק ובינואר של אותה עונה חזר לבני יהודה תל אביב. בעונת 2020/2021 הפך לשוער הראשון של המועדון, אך בסיום העונה ירדה לליגה הלאומית. בקיץ הושאל להפועל רמת השרון עד לסיום העונה, ואחריה חזר לבני יהודה תל אביב.

ב-14 ביולי 2023 הושאל לזרינסקי מוסטאר מליגת העל של בוסניה והרצגובינה.

ב-22 בינואר 2024 הושאל למכבי נתניה מליגת העל. בסיום העונה עבר למכבי נתניה בחוזה קבוע.

== נבחרות ישראל ==

שיחק במדיי נבחרת הנערים עד גיל 17 של ישראל, בנבחרות הנוער הישראליות עד גיל 18 ועד גיל 19, ובנבחרת הצעירה של ישראל עד גיל 21.

ניראון נכלל בסגל ואף שיחק במשחקה הראשון של נבחרת ישראל האולימפית עד גיל 23 בשלב-הבתים באולימפיאדת פריז 2024, בתיקו 1-1 מול נבחרת מאלי האולימפית עד גיל 23.

== חיים אישיים ==
ברשותו גם דרכון של דנמרק, דרך סבתו מצד אביו.<ref name=":0" /><ref name=":1" /><ref name=":2" />

==קישורים חיצוניים==

==ביאורים==

==הערות שוליים==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:ראשון לציון: כדורגלנים
קטגוריה:כדורגלני בני יהודה תל אביב
קטגוריה:כדורגלני הפועל ראשון לציון
קטגוריה:כדורגלני הפועל רמת השרון
קטגוריה:כדורגלני זרינסקי מוסטאר
קטגוריה:כדורגלני מכבי נתניה
קטגוריה:כדורגלנים ישראלים באירופה
קטגוריה:ספורטאים זרים בבוסניה והרצגובינה
קטגוריה:כדורגלנים ישראלים באולימפיאדת פריז (2024)
קטגוריה:ישראלים שנולדו ב-2001
וריד הרשתית המרכזי

וריד הרשתית המרכזי (באנגלית: Central retinal vein) הוא וריד המנקז את הרשתית של העין. מסלול הווריד עובד דרך מרכז עצב הראייה לפני יציאתו מעצב הראייה יחד עם העורק המרכזי של הרשתית עד ניקוז לוריד העין העליון או לסינוס המערה.

== פתולוגיה ==
=== חסימת וריד רשתית מרכזית ===
הווריד המרכזי ברשתית הוא המקבילה הוורידית של העורק המרכזי ברשתית. חסימת וריד הרשתית המרכזי נראית בתסמונת איסכמית עינית.<ref></ref>

=== בצקת ראש עצב הראיה (פפילדמה) ===
מכיוון שהנוזל המקיף את עצב הראייה בתוך מעטפת קרום המוח שלו סמוך לנוזל המוח השדרתי של מערכת העצבים המרכזית, לחץ תוך-גולגולתי מוגבר עלול לגרום לדחיסה של הווריד המרכזי ברשתית היכן שהוא יוצא מעצב הראייה (העורק הנלווה בינתיים פחות רגיש ל דחיסה עקב דופן העורקים העבה יותר שלו), כשהגודש הוורידי שנוצר עלול לגרום לבצקת ראש עצב הראיה.<ref name="Remington 2012 pp. 202–217"></ref>

== תמונות נוספות ==
<gallery>
קובץ:Gray879.png|טקסט=Interior of posterior half of bulb of left eye. The veins are darker in appearance than the arteries.|פנים החצי האחורי של עין שמאל. הוורידים כהים יותר במראה מהעורקים.
קובץ:Eyevessels_001.jpg|טקסט=Eye vessels|כלי דם עין
</gallery>

== הערות שוליים ==

קטגוריה:ראייה
קטגוריה:עין
קטגוריה:רפואת עיניים
דקסטר: החטא הקדמון

דקסטר: החטא הקדמון (באנגלית: Dexter: Original Sin) היא סדרת דרמת פשע אמריקאית המהווה פריקוול לאירועי עלילת הסדרה "דקסטר".

הסדרה עתידה לעלות לשידור בדצמבר 2024 ברשת "שואוטיים" בארצות הברית, ובשירות הזרמת המדיה "פרמאונט+" ברחבי העולם.

==רקע עלילתי==
עלילת הסדרה מתרחשת בשנת 1991, 15 שנים לפני אירועי הסדרה המקורית; ומתחקה אחר קורותיו של דקסטר מורגן לאחר סיום לימודיו באוניברסיטת מיאמי והפיכתו לרוצח סדרתי.

תחת הדרכתו של אביו, הארי, מתחיל דקסטר ללמוד לתעל את "הנוסע האפל" שבתוכו ואת דחפיו צמאי-הדם ובאמצעותם לאמץ קוד שנועד לעזור לו למצוא ולהרוג פושעים שראויים להיענש מבלי להיתפס על ידי רשויות החוק, דבר ההופך לאתגר מיוחד עבורו בעודו מתחיל להתמחות כמומחה נתזי דם במחלק הזיהוי פלילי של משטרת מיאמי.

==צוות השחקנים והדמויות==
===דמויות ראשיות===
* פטריק גיבסון – 
** מייקל סי הול – "הנוסע האפל", קולו הפנימי של דקסטר.
* כריסטיאן סלייטר – הארי מורגן
* מולי בראון – דברה מורגן
* כריסטינה מילאן – מריה לגוארטה
* אלכס שימיזו – וינס מסוקה
* רינו וילסון – בובי וואט
* ג'יימס מרטינז – אנג'ל בטיסטה
* פטריק דמפסי – ארון ספנסר
* שרה מישל גלר – טניה מרטין
===דמויות משניות===
* ג'ו פנטוליאנו – מאד דוג
* בריטני אלן – לורה מוזר
* רנדי גונזלס – סנטוס חימנס
* ארון ג'נינגס – קלארק סנדרס
* רקל ג'סטיס – סופיה
* ג'ספר לואיס – דוריס מורגן
* קרלו מנדז – הקטור אסטרדה
* אייזק גונזלס רוסי – ג'יו
* רוברטו סאנצ'ס – טוני פרר

==הפקה==
===פיתוח===
בפברואר 2023, נמסר לראשונה על פיתוחה של סדרת פריקוול לסדרת הדרמת פשע "דקסטר", שתעסוק בקורותיו של דקסטר מורגן בצעירותו. עוד נמסר כי שמה של הסדרה יהיה "Dexter: Origins". במאי 2024, הוכרז כי הסדרה הוזמנה רשמית, לצד שינוי שמה. פיליפס, המשמש כשואוראנר הראשי של הסדרה, הופקד גם על הפקתה בפועל לצד סקוט ריינולדס, מייקל סי הול, מרי לאה סאטון, טוני הרננדז ולילי ברנס, ולצד רוברט לויד לואיס כמפיק. חברות הפקה המעורבות בסדרה הן "Showtime Studios" ו-"Counterpart Studios".
===ליהוק===
במאי 2024, נמסר על ליהוקם של פטריק גיבסון, כריסטיאן סלייטר ומולי בראון לגילום דמויותיהם של דקסטר, הארי ודברה מורגן, בהתאמה. ביוני 2024, נמסר על ליהוקם של ג'יימס מרטינז, כריסטינה מילאן, אלכס שימיזו, רינו וילסון ופטריק דמפסי לצוות השחקנים הראשי, בעוד שנמסר על ליהוקה של שרה מישל גלר לצוות השחקנים הראשי כשחקנית אורחת מיוחדת. ב-11 ביולי 2024, נמסר על ליהוקם של ג'ו פנטוליאנו, בריטני אלן, רנדי גונזלס, ארון ג'נינגס, רקל ג'סטיס, ג'ספר לואיס, קרלו מנדז, אייזק גונזלס רוסי ורוברטו סאנצ'ס לצוות השחקנים המשני. ב-26 ביולי 2024, במהלך פאנל שנערך עבור קידום הסדרה בכנס קומיק-קון, סן דייגו, הוכרז שמייקל סי הול ידבב את קולו הפנימי של דקסטר מורגן הצעיר.
===צילומים===
צילומי הסדרה החלו ב-5 ביוני 2024 במיאמי, פלורידה.

==שידור==
במעמד הפאנל שהתקיים בכנס הקומיק-קון, סן דייגו; נמסר כי הסדרה עתידה לעלות לשידור בדצמבר 2024.

==קישורים חיצוניים==

==הערות שוליים==

קטגוריה:שואוטיים
קטגוריה:מיני-סדרות טלוויזיה
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות משטרה ופשע
קטגוריה:רוצחים סדרתיים בדיוניים
קטגוריה:דקסטר (סדרת טלוויזיה)
I Am: Celine Dion (פסקול)

I Am: Celine Dion הוא אלבום הפסקול של הסרט התיעודי לשנת 2024, "I Am: Celine Dion" בבימויה של איירין טיילור, שיתמקד סביב הזמרת הקנדית סלין דיון. הפסקול יצא לאור ב-21 ביוני 2024, על ידי חברת התקליטים קולומביה רקורדס.<ref></ref> האלבום יכלול את 13 הלהיטים של דיון, יחד עם שבע רצועות תווים שהלחין רדי חסא והופק על ידי אלברטו פבריס. במדינות פרנקופוניות, האלבום ייקרא Je suis: Céline Dion.

==רקע והוצאה==
סוני מיוזיק הודיעה בספטמבר 2021 שסרט תיעודי באורך של סלין דיון כבר נמצא בעבודה.<ref></ref> השם הרשמי של הסרט, "I Am: Celine Dion", הוכרז בינואר 2024 כאשר אולפני אמזון רכשו את זכויות ההפצה.<ref></ref> הסרט בוים על ידי הבמאית זוכת האמי והמועמדת לפרס האוסקר, איירין טיילור, ויתרכז סביב דיון.<ref></ref> הסרט יציג את חייה, הישגי הקריירה והמאבק עם תסמונת האדם הנוקשה. הסרט יהיה זמין להזרמה החל מ-25 ביוני 2024, באמזון פריים וידאו.<ref></ref>

==רשימת רצועות==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור I Am: Celine Dion
!אזור
!תאריך יציאה
!פורמט (ים)
!חברת תקליטים
!מקור
|-
!rowspan="2" |כלל העולם
|21 ביוני 2024
|הורדה דיגיטלית • הזרמת מוזיקה • תקליטור
|rowspan="2" |קולומביה רקורדס
|<ref></ref>
|-
|9 באוגוסט 2024
|אריך-נגן
|<ref></ref>
|}

==קישורים חיצוניים==

==הערות שוליים==

קטגוריה:פסקולים מ-2024
קטגוריה:אלבומי אוסף של סלין דיון
קטגוריה:אלבומים באנגלית
קטגוריה:אלבומים בצרפתית
אליס בראון

אליס רג'ינה בראון (באנגלית: Alice Regina Brown; נולדה ב-20 בספטמבר 1960) היא אתלטית עבר אמריקאית, היא פעמיים ברציפות אלופה אולימפית (לוס אנג'לס 1984 וסיאול 1988) ואלופת עולם (רומא 1987) בריצת שליחות 4x100 מטר וסגנית אלופה אולימפית (לוס אנג'לס 1984) בריצת 100 מטר.

== ביוגרפיה ==
בראון נולדה וגדלה בג'קסון, מיסיסיפי.

===1980===
במבחנים האמריקאים לאולימפיאדת מוסקבה היא סיימה ראשונה בריצת 100 מטר בתוצאה של 11.32 שניות וניכללה במשלחת האמריקאית למשחקים האולימפיים, אבל בשל החרם שהובילה מדינתה על המשחקים, היא לא השתתפה במשחקים אלה.
====אלופת ארצות הברית====
באליפות ארצות הברית שנערכה באותה שנה היא זכתה במדליית זהב בריצת 100 מטר בתוצאה של 11.31 שניות.

===1983=== 
באליפות העולם שנערכה בהלסינקי, פינלנד בשנת 1983 היא סיימה במקום תשיעי בריצת שליחות 4x100 מטר בתוצאה של 44.20 שניות ובמקום 12 בריצת 100 מטר בתוצאה של 11.33 שניות.

===1984===
====אלופה אולימפית====
באולימפיאדת לוס אנג'לס היא זכתה בשתי מדליות, זהב וכסף. מדליית זהב בריצת שליחות 4x100 מטר ביחד עם ג'נט בולדן, צ'נדרה צ'יזבורו ואוולין אשפורד בתוצאה של 41.65 שניות, לפני קנדה (42.77 שניות) ובריטניה (43.11 שניות) ומדליית כסף בריצת 100 מטר בתוצאה של 11.13 שניות, אחרי אוולין אשפורד (10.97 שניות) ולפני מרלין אוטי מג'מייקה (11.16 שניות).

===1987===
====אלופת עולם====
באליפות העולם שנערכה ברומא, איטליה בשנת 1987 היא זכתה במדליית זהב בריצת שליחות 4x100 מטר ביחד עם דיאן ויליאמס, פלורנס גריפית' ג'וינר ופאם מרשל בתוצאה של 41.58 שניות, לפני גרמניה המזרחית (41.95 שניות) וברית המועצות (42.33 שניות).

===1988===
באולימפיאדת סיאול היא זכתה בפעם השנייה ברציפות במדליית זהב בריצת שליחות 4x100 מטר ביחד עם שילה אצ'ולס, פלורנס גריפית' ג'וינר ואוולין אשפורד (41.98 שניות), לפני גרמניה המזרחית (42.09 שניות) וברית המועצות (42.75 שניות). נוסף לכך, היא סיימה במקום תשיעי בריצת 100 מטר בתוצאה של 11.07 שניות.

== שיאים אישיים ==
===אצטדיון===
*ריצת 100 מטר: 10.92 שניות (1988)
*ריצת 200 מטר: 22.39 שניות (1988)

== קישורים חיצוניים ==

קטגוריה:אצניות אמריקאיות
קטגוריה:אתלטיות באולימפיאדת לוס אנג'לס (1984)
קטגוריה:אתלטיות באולימפיאדת סיאול (1988)
קטגוריה:אלופות אולימפיות אמריקאיות: אתלטיקה
קטגוריה:אלופות עולם באתלטיקה
קטגוריה:זוכות מדליית כסף אולימפית אמריקאיות: אתלטיקה
קטגוריה:אלופות אולימפיות: ריצת 4x100
קטגוריה:אמריקאיות שנולדו ב-1960
פטקו דימיטרוב

פטקו תאופילוב דימיטרוב (בבולגרית: Петко Теофилов Димитров, נולד ב-14 בנובמבר 1952, סופיה, הרפובליקה העממית של בולגריה) הוא דיפלומט בולגרי אשר בין השנים 2004–2008 כיהן כשגריר בולגריה בישראל.

== ביוגרפיה ==
פטקו דימיטרוב נולד בסופיה ורכש השכלה אקדמית באוניברסיטת סופיה. בין השנים 1982–1988 היה סוכן של השירות החשאי הבולגרי.

בין 1991–1999 כיהן כשגריר בולגריה במצרים, ובין 2004–2008 כיהן כשגריר בולגריה בישראל. בתקופת כהונתו בישראל הוחזרה הנספחות הכלכלית לשגרירות בולגריה והועמקו יחסי המסחר בין ישראל לבולגריה.

בהמשך, כיהן כשגריר בולגריה בלבנון.

== הערות שוליים ==

קטגוריה:שגרירי בולגריה בישראל
קטגוריה:שגרירים במצרים
קטגוריה:דיפלומטים בולגרים
קטגוריה:שגרירים בלבנון
קטגוריה:בוגרי אוניברסיטת סופיה
קטגוריה:ילידי 1952
נמל התעופה סנט מריס

נמל התעופה סנט מריס (באנגלית: St Mary's Airport) הוא נמל תעופה באי סנט מריס , האי הגדול בארכיפלג איי סילי שבבריטניה. הוא נמל התעופה היחיד באיי סילי. בשנת 2022 עברו בו 86,846 נוסעים במסגרת 10,381 תנועות מטוסים.

==היסטוריה==
ב-15 בספטמבר 1937 נפתח קו תעופה ראשון לאיי סילי, שיצא מנמל התעופה בלנדס אנד . המטוסים בקו זה נחתו במגרש הגולף של האי סנט מריס. רק באוגוסט 1939 נפתח נמל התעופה בסנט מריס, שנבנה על גבי קרקע חקלאית כשני קילומטר ממזרח לעיירה יו טאון .

באוגוסט 1949 נפתחו בנמל מגדל פיקוח ואולם המתנה לנוסעים. במהלך השנים שירתו חברות תעופה שונות שהחליפו זו את זו בקו לסנט מריס. בשנת 1975 נחנך בנמל טרמינל חדש על ידי ראש הממשלה דאז הרולד וילסון. המסלול הראשי של הנמל נבנה בשנת 1991.

ב-16 ביולי 1983 התרסק בים כ-4 קילומטר מהנמל מסוק של בריטיש איירוייז שהיה בדרכו לאי מפנזנס ועליו 26 נוסעים ואנשי צוות. 20 מהם ניספו והיתר ניצלו.

==מתקנים ופעילות==
בנמל נמצאים טרמינל אחד ושני מסלולי טיסה צולבים, באורך של 694 מטר ו-525 מטר.

טיסות פועלות בין האי לבין נמלי התעופה בלנדס אנד, פנזנס , ניוקי ואקסטר .

הנמל משמש לנחיתת כלי טיס של שירותי חירום - שירות החיפוש וההצלה של משמר החופים, האמבולנס המעופף של קורנוול ושירות מכבי האש של איי סילי.

==קישורים חיצוניים==

* 

סנט מריס
קטגוריה:קורנוול
צ'נדרה צ'יזבורו

צ'נדרה דנט צ'יזבורו (באנגלית: Chandra Danette Cheeseborough; נולדה ב-10 בינואר 1959) היא אתלטית עבר אמריקאית, היא אלופה אולימפית (לוס אנג'לס 1984) בריצת שליחות 4x100 מטר ובריצת שליחות 4x400 מטר בתוך פחות משעה ובכך הייתה לאישה הראשונה בהיסטוריה שזכתה בשתי מדליות זהב בריצות אלה וסגנית אלופה אולימפית (לוס אנג'לס 1984) בריצת 400 מטר.

== ביוגרפיה ==
צ'יזבורו נולדה וגדלה בג'קסונוויל, פלורידה. היא בוגרת אוניברסיטת טנסי סטייט.

===1975===
====אלופת המשחקים הפאן-אמריקאיים====
ב שנערכו במקסיקו סיטי בשנת 1975 היא זכתה בגיל 16 בשתי מדליות זהב, בריצת 200 מטר בתוצאה של 22.77 שניות ובריצת שליחות 4x100 מטר.

===1976===
====שיאנית עולם לנערות====
במבחנים האמריקאים לאולימפיאדת מונטריאול היא סיימה שנייה בשיא עולם חדש לנערות של 11.13 שניות. במשחקים עצמם היא סיימה במקום שישי בריצת 100 מטר בתוצאה של 11.31 שניות, בשלב חצי הגמר היא קבעה תוצאה של 11.26 שניות. נוסף לכך, היא סיימה במקום 12 בריצת 200 מטר בתוצאה של 23.20 שניות ובמקום שישי בריצת שליחות 4x100 מטר בתוצאה של 43.35 שניות.

===1979===
במשחקים הפאן-אמריקאיים שנערכו בסן חואן, פוארטו ריקו בשנת 1979 היא זכתה במדליית זהב בריצת שליחות 4x100 מטר ובכך הגנה על תוארה.

===1980===
צ'יזבורו ניכללה במשלחת האמריקאית לאולימפיאדת מוסקבה, אבל בשל החרם שהובילה מדינתה על המשחקים, היא לא השתתפה במשחקים אלה.

===1983===
באליפות העולם שנערכה בהלסינקי, פינלנד בשנת 1983 היא סיימה במקום תשיעי בריצת שליחות 4x100 מטר בתוצאה של 44.20 שניות.

===1984===
====אלופה אולימפית====
באולימפיאדת לוס אנג'לס היא זכתה ב-3 מדליות, 2 זהב ו-1 כסף. מדליות זהב בריצת שליחות 4x100 מטר ביחד עם אליס בראון, ג'נט בולדן ואוולין אשפורד בתוצאה של 41.65 שניות, לפני קנדה (42.77 שניות) ובריטניה (43.11 שניות) ולאחר פחות משעה, בריצת שליחות 4x400 מטר ביחד עם לילי לת'רווד, שרי הווארד וואלרי בריסקו-הוקס בתוצאה של 3:18.29 דקות, לפני קנדה (3:21.21 דקות) וגרמניה המערבית (3:22.98 דקות) ובכך הייתה לאישה הראשונה בהיסטוריה שזכתה בשתי מדליות זהב בריצות אלה והאתלטית השנייה בהיסטוריה 60 שנה אחרי פאבו נורמי מפינלנד, שזוכה בשני אירועי ריצה אולימפיים נפרדים ביום אחד. מדליית כסף בריצת 400 מטר בתוצאה של 49.05 שניות, אחרי ואלרי בריסקו-הוקס (48.83 שניות) ולפני קתי שמאלווד-קוק מהממלכה המאוחדת (49.42 שניות).

===קריירה כמאמנת===
צ'יזבורו החלה לאמן באוניברסיטת טנסי סטייט בה למדה. ב-1999 נבחרה למאמנת ראשית באתלטיקה של האוניברסיטה לגברים ונשים כאחד. שימשה כעוזרת מאמן נבחרת האתלטיקה האולימפית באתלטיקה באולימפיאדת בייג'ינג (2008). במשחקים האולימפיים היא אימנה את הספרינטרים ורצי המשוכות.

== שיאים אישיים ==
===אצטדיון===
*ריצת 100 מטר: 11.13 שניות (1976), שיא עולם לנערות
*ריצת 200 מטר: 21.99 שניות (1983)
*ריצת 400 מטר: 49.05 שניות (1984)

== קישורים חיצוניים ==

קטגוריה:אצניות אמריקאיות
קטגוריה:אתלטיות באולימפיאדת מונטריאול (1976)
קטגוריה:אתלטיות באולימפיאדת לוס אנג'לס (1984)
קטגוריה:אלופות אולימפיות אמריקאיות: אתלטיקה
קטגוריה:זוכות מדליית כסף אולימפית אמריקאיות: אתלטיקה
קטגוריה:אלופות אולימפיות: ריצת 4x100
קטגוריה:אלופות אולימפיות: ריצת 4X400 מטרים
קטגוריה:אמריקאיות שנולדו ב-1959
אמיליה יאגובובה

אמיליה יאגובובה (באזרית: Emiliya Yaqubova; נולדה ב-27 במאי 1986), ידועה גם בשם אמי ליה, היא זמרת אזרית, זוכת העונה הראשונה של The Voice of Azerbaijan.<ref></ref><ref></ref>

== שנותיה הראשונות ==
יאגובובה נולדה בבאקו. את לימודיה עשתה במחלקת הנגינה על פסנתר במכללה למוזיקה על שם אסף זיינאלי ופקולטה לאמנות המוזיקה באוניברסיטה הממלכתית לתרבות ואמנויות באזרבייג'ן.<ref name=":32"></ref>

== קריירה ==
בשנת 2011 השתתפה בקדם האזרי לאירוויזיון 2011. היא הודחה במקצה הרביעי של הקדם, שנערך ב-10 בדצמבר 2010. לאחר מכן הצטרפה לקבוצת "ראסט" בהנהגתו של רשאד חשימוב. במשך ארבע שנים הייתה הסולנית של "האז בנד", אחת מתתי הלקהות של ראסט.<ref name=":1"></ref>

בשנת 2014 הופיע בפסטיבל הג'אז במונטרה שבשווייץ.<ref></ref> בשנת 2016 זכתה בעונה הראשונה של הגרסה האזרית ל-The Voice, The Voice of Azerbaijan.<ref></ref>

ב-2017 הופיעה בפסטיבל "ZHARA" בבאקו עם השיר "Старинные Часы", אחד מלהיטיה של אלה פוגצ'ובה.<ref></ref> החל מאותה שנה עבדה כסולנית בלהקת דיג'אז רדיובנד. ב-2019 פרשה.<ref></ref>

בשנת 2018 ייצגה את אזרבייג'ן בפסטיבל "Discover Road Silk Star", שכלל 14 מדינות משתתפות בבתומי שבגאורגיה. היא זכתה בתחרות.<ref></ref> באותה שנה גילמה את דמותה של "יסמין" במחזמר האזרי הראשון ל"אלאדין".<ref></ref><ref></ref>

באוקטובר 2023 נחשף כי יאגובובה היא אחת משישה עשר המועמדים לייצוג אזרבייג'ן באירוויזיון 2024, שהתקיים במאלמה שבשוודיה.<ref name="auditions"></ref> בשבוע שלאחר מכן הוכרזה כי היא עלתה לשלב הסינון האחרון.<ref></ref> אולם לבסוף לא נבחרה, והפסידה לפאחרי עם השיר "Özünlə apar".

== קישורים חיצוניים ==

== הערות שוליים ==

קטגוריה:זמרות אזריות
קטגוריה:ילידות 1986
פקודת צבא הגנה לישראל

פקודת צבא הגנה לישראל תש"ח–1948 היא פקודה שנחקקה זמן קצר לאחר קום המדינה, ומסדירה את הקמת צה"ל.<ref></ref>

הפקודה הוצאה על ידי ראש הממשלה דוד בן-גוריון ב-26 במאי 1948, וקיבלה תוקף למפרע על ידי מועצת המדינה הזמנית בפקודת סדרי השלטון והמשפט (הוראות נוספות), תש"ח-1948, שהתקבלה ב־7 ביוני 1948. מאז חקיקתה לא חל בפקודה כל שינוי.

== הוראות הפקודה ==
הפקודה מורה על הקמת צה"ל, וקובעת כי יורכב מחילות יבשה, חיל אוויר וחיל ים. במצב חירום, יונהג גיוס חובה לצה״ל, וגיל הגיוס יקבע על ידי המדינה. כל חייל בצבא חייב להישבע אמונים למדינת ישראל. הפקודה אוסרת על הקמת גוף צבאי מלבד צה"ל.

נקבע כי כל פעולה שתהא בהתאם לפקודה תהיה חוקית, גם אם היא עומדת בסתירה לחוקים אחרים. הפקודה קובעת כי השר הממונה על ביצוע הפקודה יהיה שר הביטחון.

== קישורים חיצוניים ==
* 
* 
* 
* [https://catalog.archives.gov.il/chapter/establishment-of-zahal/ פרסום הפקודה להקמת צבא ההגנה לישראל, 31 במאי 1948 – דיוני הממשלה הזמנית בנוסח הפקודה] – באתר ארכיון המדינה

== הערות שוליים ==

צבא הגנה לישראל
צבא הגנה לישראל
קטגוריה:צה"ל: חוק ומשפט
דניאלה מוניץ

דניאלה מוניץ (נולדה ב-9 בדצמבר 2007) היא מתעמלת אמנותית ישראלית. שותפה לזכייה הקבוצתית במדליית ארד באליפות אירופה (באקו 2023).

== קריירה ==
מוניץ מתאמנת במועדון מכבי מקפת פ"ת.

=== 2022 ===
באליפות אירופה לנערות שנערכה בתל אביב-יפו זכתה בשתי מדליות זהב: בתחרות הסרט ובתחרות הקבוצתית.

=== 2023 ===
באליפות אירופה בהתעמלות אומנותית הייתה שותפה לזכייה במדליית ארד קבוצתית, יחד עם עדי כץ והנבחרת הבוגרת.

=== 2024 ===
בחודש מרץ זכתה במדליית זהב בתרגיל הכדור בתחרות גביע העולם שנערכה באתונה שביוון.<ref></ref>

==קישורים חיצוניים==

== הערות שוליים ==

קטגוריה:מתעמלות אומנותיות ישראליות
קטגוריה:ישראליות שנולדו ב-2007
קטגוריה:ישראלים שנולדו ב-2007
פואיסק

מודול "פואיסק" לפני חיבור לתחנת החלל
פואיסק (ברוסית:Поиск , חיפוש) - מודול של תחנת החלל הבין-לאומית שנבנה ברוסיה. הוא נבנה על ידי תאגיד הטילים והחלל אנרגיה בהזמנת רוסקוסמוס. מודול שוגר לחלל בשנת 2009 בעזרת חללית מטען. הוא חובר למודול "זבזדה" של תחנת החלל הבין-לאומית .

==תיאור המודול==
תיאור מערכות המודול
מודול נבנה על ידי תאגיד הטילים והחלל אנרגיה בהתאם למפרט של רוסקוסמוס. הוא מיועד לעגינה של חלליות מדגם פרוגרס או סויוז. כמו כן מודול כולל מנעול אוויר ליציאה מתחנת החלל לפעילות חוץ רכבית. מודול נבנה מפלדה ואלומיניום. אורכו 4.0 מ' וקוטר עד 2.6 מ'. הנפח הפנימי הוא כ-12.5 מ"ק.מודול כולל 2 יחידות עגינה. בעזרת אחד מהן הוא חובר לתחנת החלל. יחידת עגינה שנייה פנויה לחיבור חלליות חלל.

בבניית המודול נלקחו בחשבון לקחים מבנייה וניצול של מודול "פירס".

השם המקורי של המודול היה MIM-2 (מודול מחקר קטן, Малый исследовательский модуль). הוא קיבל את שמו הנוכחי באוקטובר 2009 זמן קצר לפני שיגורו.

כהכנה לקליטת המודול, ב-5 ביוני 2009 גנאדי פדאלקה ומייקל באראט ביצעו פעילות חוץ רכבית בהמלכה על מודול "זבזדה" הותקנו אנטנות למערכת עגינה אוטומטית.

ב-10 ביוני בוצע פעילות נוספת במהלכה בוצעו הכנות על מודול "זבזדה" לקליטת המודול החדש.

ב-10 בנובמבר מודול "פאויסק" שוגר לחלל בעזרת חללית מטען פרוגרס M MIM-2. העגינה למודול "זבזדה" בוצע ב-12 בנובמבר.

ב-14 בינואר 2010 אולג קוטוב ומקסים סוראייב ביצוע פעhkות חוץ רכבית בה בוצעו התאמות במודול "פואיסק" לקליטת חלליות.

ב-21 בינואר בוצע שינוי מיקום עגינה של חללית סויוז TMA-16 שנותקה ממודול "זבזדה" וחוברה בהצלחה למודול "פואיסק".

ב-16 בפברואר 2012 אולג קונוננקו ואנטון שקאפלרוב העבירו מנוף ממודול "פירס" למודול "פואיסק". זאת כהכנה להוצאת המודול הישן מניצול.

מאז שנת 2020 מודול זה מהווה מקום יציאה ראשי לפעילות חוץ רכבית של צוות רוסי של תחנת החלל.

==קישורים חיצוניים==

* [https://web.archive.org/web/20181213132935/https://www.nasa.gov/mission_pages/station/structure/elements/poisk-docking-compartment תיאור המודול באתר נאס"א]
* [https://www.russianspaceweb.com/iss-mim2.html תיאור המודול]
* [https://web.archive.org/web/20130508142244/http://www.federalspace.ru/main.php?id=350 תיאור המודול] 

קטגוריה:רכיבי תחנת החלל הבין-לאומית
בניטה פיצג'רלד-בראון

בניטה פיצג'רלד-בראון (באנגלית: Benita Fitzgerald-Brown; נולדה ב-6 ביולי 1961) היא אתלטית עבר אמריקאית, היא אלופה אולימפית (לוס אנג'לס 1984), פעמיים אלופת ארצות הברית (1983 ו-1986) ו-5 פעמים סגנית אלופת ארצות הברית (1980, 1981, 1982, 1984 ו-1988) בריצת 100 מטר משוכות.

== ביוגרפיה ==
פיצג'רלד-בראון נולדה בוורנטון, וירג'יניה וגדלה בדייל סיטי, וירג'יניה. בוגרת תואר ראשון בהנדסת תעשייה באוניברסיטת טנסי.

===1980===
במבחנים האמריקאים לאולימפיאדת מוסקבה היא סיימה במקום שני בריצת 100 מטר משוכות בתוצאה של 13.11 שניות וניכללה במשלחת האמריקאית למשחקים האולימפיים, אבל בשל החרם שהובילה מדינתה על המשחקים, היא לא השתתפה במשחקים אלה.

===1983===
====אלופת ארצות הברית====
באליפות ארצות הברית שנערכה באינדיאנפוליס, אינדיאנה ביוני 1983 זכתה לראשונה בקריירה שלה במדליית זהב בריצת 100 מטר משוכות בתוצאה של 12.97 שניות. 

חודשיים לאחר מכן, באליפות העולם שנערכה בהלסינקי, פינלנד ב-13 באוגוסט היא סיימה במקום שמיני בריצת 100 מטר משוכות בתוצאה של 12.99 שניות בעזרת רוח גבית מעל המותר. בשלב חצי הגמר היא קבעה תוצאה של 12.96 שניות ועלתה מהמקום השישי לריצת הגמר. 
====אלופת המשחקים הפאן-אמריקאיים====
שבועיים לאחר מכן, ב שנערכו בקראקאס, ונצואלה ב-26 באוגוסט היא זכתה במדליית זהב בריצת 100 מטר משוכות בתוצאה של 13.16 שניות.

===1984===
====אלופה אולימפית====
באולימפיאדת לוס אנג'לס היא זכתה במדליית זהב בריצת 100 מטר משוכות בתוצאה של 12.84 שניות, לפני שירלי סטרונג מהממלכה המאוחדת (12.88 שניות) ומישל שרדונה מצרפת ובת ארצה קים טרנר (13.06 שניות).

===1986===
באליפות ארצות הברית שנערכה ביוג'ין, אורגון ביוני 1986 זכתה בפעם השנייה במדליית זהב בריצת 100 מטר משוכות בתוצאה של 12.83 שניות, בעזרת רוח גבית מעל המותר של 2.5 מטר/שנייה.

===1988===
באליפות ארצות הברית שנערכה בטמפה, פלורידה ב-17 ביוני 1988 זכתה בפעם החמישית במדליית כסף בריצת 100 מטר משוכות בתוצאה של 12.85 שניות.

== חיים אישיים ==
בשנת 1996 זכתה לכבוד לשאת ביחד עם עוד 7 ספורטאים אלופים אולימפיים, את הדגל האולימפי בטקס הפתיחה של אולימפיאדת אטלנטה.

== שיאים אישיים ==
===אצטדיון===
* ריצת 100 מטר: 11.36 שניות (1982)
* ריצת 200 מטר: 23.22 שניות (1981)
* ריצת 100 מטר משוכות: 12.84 שניות (1983)

== קישורים חיצוניים ==

קטגוריה:אצניות אמריקאיות
קטגוריה:אתלטיות באולימפיאדת לוס אנג'לס (1984)
קטגוריה:אלופות אולימפיות אמריקאיות: אתלטיקה
קטגוריה:אלופות אולימפיות: ריצת 100 מטרים משוכות
קטגוריה:בוגרות אוניברסיטת טנסי
קטגוריה:בוגרי אוניברסיטת טנסי
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
אלכסנדר אחיעזר

אלכסנדר אחיעזר (ברוסית: Александр Ильич Ахиезер; (31 באוקטובר 1911, צ'ריקאו - 4 במאי 2000, חרקיב) היה פיזיקאי סובייטי-אוקראיני ממוצא יהודי. הוא התמחה בפיזיקה גרעינית.

==קורות חיים==
אחיעזר נולד בשנת 1911 בצ'ריקאו (אז בתחומי האימפריה הרוסית, כיום בבלארוס) למשפחה יהודית. אביו היה רופא. לאחר סיום בית ספר הוא התחיל ללמוד פיזיקה במכון הפוליטרני של קייב אותה סיים בשנת 1934. לאחר סיום הלימודים הוא עבר לחרקיב בה עבד במכון לחקר פיזיקה תחת לב לנדאו. אחיעזר היה בין הראשונים שעבדו מבחן לפיזיקה תאורטית אצל לנדאו. בשנת 1936 הוא סיים עבודת תואר שלישי.

בשנת 1938 כאשר לנדאו עבר למוסקבה אחיעזר מונה במקומו לראש מחלקת לפיזיקה תאורטית של המכון. בשנת 1940 אחיעזר סיים עבודת פוסט-דוקטורט.

בשנים 1944–1952 אחיעזר עבד במוסקבה והיה חלק של צוות לפיתוח פצצה גרעינית בהובלת איגור קורצ'טוב.

משנת 1936 אחיעזר היה מלמד באוניברסיטה הלאומית חרקוב. משנת 1941 הוא מכהן במשרת פרופסור.

בתקופת פעילותו באוניברסיטה אחיעזר היה מנחה של מספר רב של עבודות תואר שלישי.

בשנת 1964 אחיעזר נבחר כחבר באקדמיה למדעים של אוקראינה. בשנים 1971 ו-1981 הוענק לו עיטור הדגל האדום של העמל. בתקופת אוקראינה עצמאית הוא קיבל מספר עיטורים ופרסים של הרפובליקה החדשה. בשנת 1998 הוא קיבל פרס של שם פומרנצ'וק של האקדמיה הרוסית למדעים.

בשנת 1936 ביחד עם איסאק פומרנצ'וק אחיעזר פרסם עבודה נושא פוטונים.

החל משנות ה-40 של המאה ה-20 אחיעזר פעל בחקר ניירטונים. בין היתר הוא בנה "מודל אחיעזר-פומרנצ'וק".

במקביל לתחומים אלו אחיעזר עשה מחקרים בתחום חקר פלזמה ופיזיקה של מצב מוצק.

==קישורים חיצוניים==
* [https://ufn.ru/ufn71/ufn71_10/Russian/r7110l.pdf ביוגרפיה] 
* [https://vant.kipt.kharkov.ua/ARTICLE/VANT_2001_6/article_2001_6_5.pdf ביוגרפיה] 

קטגוריה:מדענים יהודים סובייטים
קטגוריה:פיזיקאים יהודים
קטגוריה:מדענים אוקראינים
קטגוריה:מקבלי עיטור הדגל האדום של העמל
קטגוריה:ילידי 1911
קטגוריה:נפטרים ב-2000
הרספלד-רוטנבורג

הרספלד-רוטנבורג (בגרמנית: Hersfeld-Rotenburg) הוא מחוז במזרח מדינת הסן שבגרמניה.

== היסטוריה ==
המחוזות במדינת הסן נקבעו בשנת 1821, ביניהם המחוזות הרספלד ורוטנבורג. בשנת 1972 אוחדו המחוזות לכדי מחוז אחד.

== סמל ==
סמל המחוז הוא איחוד של סמלי המחוזות הרספלד ורוטנבורג; הצלב בצד השמאלי של הסמל לקוח מסמל הרספלד, וענף התרזה לקוח מסמל רוטבורג.

== ערים ועיירות ==
{|
!ערים
!עיירות
|- valign="top"
|
#באד הרספלד 
#בברה 
#הרינגן 
#רוטנבורג על נהר הפולדה 
|
#אלהיים 
#ברייטנבאך 
#קורנברג 
#פרידוואלד 
#האונק 
#האונטל 
#הוהנרודה 
#קירכהיים 
#לודוויגסאו 
#ננטרשאוסן 
#נויינשטיין 
#נידראולה 
#פיליפסטאל (ורה) 
#רונשאוזן 
#שנקלנגספלד 
#ווילדק 
|}

== קישורים חיצוניים ==

קטגוריה:גרמניה: מחוזות
אם הכלה

אם הכלה (באנגלית: Mother of the Bride) הוא סרט קומדיה רומנטית אמריקאי בהפצת נטפליקס משנת 2024 בבימויו של מארק ווטרס, עם ברוק שילדס ומירנדה קוסגרוב בתפקידים הראשיים.

הסרט צולם ברובו בפוקט, תאילנד שבו נערכת חתונה ואם הכלה מגלה להפתעתה שאבי החתן הוא בן זוגה לשעבר.

==תקציר העלילה==
ד"ר לאנה ווינסלו (ברוק שילדס) היא רופאה חוקרת גנטיקה בסן פרנסיסקו. היא אם יחידנית לאחר שבעלה נהרג והיא גידלה לבד את בתה אמה (מירנדה קוסגרוב). אמה כעת היא עלמה צעירה שמתגוררת בלונדון והיא מפתיעה את לאנה בידיעה שהיא מאורסת לגבר צעיר בשם אר-ג'יי (שון טיל) ושהם הולכים להתחתן בפוקט. כל האירוע ממומן על ידי חברת דיסקברי שהאירוע הזה ישמש לה כפרסומת.

לאנה תכננה לבתה עתיד אחר אבל היא נענית לבקשתה וטסה לפוקט יחד עם אחותה ג'אניס (רייצ'ל האריס).

בפוקט מתברר לתדהמתה כי אבי החתן הוא וויל (בנג'מין בראט) שלמד אתה בקולג' והיה בן זוגה לפני 30 שנה והם נפרדו בכעס. למקום מגיע אחיו של וויל, סקוט (וילסון קרוז) עם בן זוגו קליי (מייקל מקדונלד). וויל הגרוש מנסה לשוב לזכות באהבתה של לאנה אך היא דוחה אותו ומתחילה בקשר עם רופא נאה בשם לוקאס (צ'אד מייקל מארי). העסק מסתבך אבל לבסוף, לאחר החתונה של אר-ג'יי ואמה, מצליח וויל לקבל את הסכמתה של לאנה להתחתן אתו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ברוק שילדס
|לאנה ווינסלו
|
|-
|מירנדה קוסגרוב
|אמה ווינסלו
|
|-
|בנג'מין בראט
|וויל
|
|-
|רייצ'ל האריס
|ג'אניס
|
|-
|שון טיל
|אר-ג'יי
|
|-
|צ'אד מייקל מארי
|לוקאס
|
|-
|וילסון קרוז
|סקוט
|
|-
|מייקל מקדונלד
|קליי
|
|-
|טנסים רוק
|קמלה
|מארגנת חתונות
|}

==קישורים חיצוניים==

*[https://www.youtube.com/watch?v=p8f9KeLaKKg קדימון לאם הכלה], באתר יוטיוב

קטגוריה:סרטי 2024
קטגוריה:סרטים באנגלית
קטגוריה:סרטים אמריקאיים
קטגוריה:נטפליקס: סרטים
קטגוריה:סרטי קומדיה רומנטית
קטגוריה:סרטים על חתונות
קטגוריה:סרטים שצולמו בתאילנד
הוא חזר בתשובה

"הוא חזר בתשובה" הוא שיר שכתב אריק איינשטיין והלחין שם טוב לוי. השיר מופיע באלבומם המשותף "פסק זמן", שיצא בשנת 1984.

== רקע לכתיבת השיר ==
השיר נכתב על ידי איינשטיין לאחר שקרא כתבה בעיתון על נתק ביחסים בין ילדים להורים לאחר שאלה חזרו בתשובה. יש הטוענים כי השיר נכתב על חברו אורי זוהר, אך לא כך הדבר. יחד עם זאת בהלווייתו של איינשטיין ספד לו זוהר וציטט שורה מהשיר:<ref></ref>

למרות שנשאל איינשטיין לא ענה אם השיר נכתב על אורי זוהר. זוהר היה חברו הטוב מימיה העליזים של חבורת לול. זוהר לא היה היחיד שחזר בתשובה מקרב אמנים ידועים באותה תקופה. היו בהם פופיק ארנון ואיקא ישראלי. גם אשתו של זוהר ואם ילדיו אליה, חזרה בתשובה וכך בניו של זוהר ואיינשטיין.<ref></ref>

הקליפ לקוח מתוך התכנית "לא עומד בקצב" משיריו של איינשטיין ששודרה בערוץ 1 ב-1985.

בחצי הגמר של התכנית הכוכב הבא, ביצעו האחים גת את השיר.

== קישורים חיצוניים ==
* 

== הערות שוליים ==

קטגוריה:שירי 1984
קטגוריה:סינגלים מ-1984
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי אריק איינשטיין
קטגוריה:שירים שהולחנו על ידי שם טוב לוי
קטגוריה:שירים על חברות
גשר בראוני

גשר בראוני הוא תהליך וינר <math>W(t)</math> על קטע <math>[0,1]</math> בהינתן <math>W(1)=0</math>. 
גשר בראוני הוא תהליך סטוכסטי רציף <math>B(t)</math> על קטע <math>[0,1]</math> כך שלכל לכל <math>t</math> בקטע יש לו התפלגות של תהליך וינר סטנדרטי <math>W(t)</math> המותנית בכך ש- <math>W(1)=0</math>. כתוצאה מכך <math>B(1)=0</math> ומתקיים גם ש-<math>B(0)=0</math> כמעט בוודאות.

נסמן באופן שקול:

: <math> B(t) := (W(t)\mid W(1)=0),\;t \in [0,1] </math>

התוחלת של הגשר בכל <math>t</math> במרווח <math>[0,1]</math> היא אפס והשונות היא <math>t(1-t)</math>. לכן, השונות הכי גדולה היא באמצע הקטע ושווה לאפס בקצוות. השונות המשותפת של <math>B(s)</math> ו- <math>B(t)</math> היא <math>\min(s,t)-st</math>. בניגוד לתהליך וינר, התהליך אינו קבוע בזמן ותוספות זרות בגשר בראוני אינן בלתי תלויות.<ref></ref>

גשר בראוני הוא תוצאה של בתחום ה. הוא משמש גם ב בתחום ההסקה הסטטיסטית.

== ייצוגים נוספים של גשר בראוני ==
אם <math>W(t)</math> הוא תהליך וינר סטנדרטי אז התהליך:

: <math> B(t) = W(t) - t W(1)</math>

הוא גשר בראוני ומתקיימת אי-תלות בין <math>B(t)</math> ו- <math>W(t)</math>.<ref>Aspects of Brownian motion, Springer, 2008, R. Mansuy, M. Yor page 2</ref>

באופן שקול, אם <math>B(t)</math> הוא גשר בראוני ו- <math>Z</math> הוא משתנה מקרי נורמלי סטנדרטי בלתי תלוי ב- <math>B</math>, אז התהליך

: <math>W(t) = B(t) + tZ</math>

הוא תהליך וינר.

ניתן לייצג גשר בראוני כטור פורייה עם מקדמים סטוכסטיים:

: <math> B(t) = \sum_{k=1}^\infty Z_k \frac{\sqrt{2 } \sin(k \pi t )}{k \pi}</math>

כאשר <math> Z_1, Z_2, \ldots </math> הם משתנים מקריים נורמליים סטנדרטיים בלתי תלויים ושווי התפלגות (ראו ).
==קישורים חיצוניים==

==הערות שוליים==

קטגוריה:תהליכים סטוכסטיים
בראנדי לאב

טרייסי לין ליברמור (באנגלית: Tracey Lynn Livermore; נולדה ב-7 במרץ 1980), המוכרת בשם הבמה "בראנדי לאב" ("Brandi Love"), היא שחקנית פורנוגרפיה אמריקאית.

== ביוגרפיה ==
טרייסי לין ליברמור נולדה ב-7 במרץ 1980 בעיר דירבורן שבמחוז ויין במדינת מישיגן. סבה של ליברמור הוא סוחר המניות הנודע ג'סי ליברמור, והיא צאצאתו היחידה. בהתבגרותה, ליברמור הייתה ספורטאית ושיחקה כדורגל וטניס בנוסף לריצה. בבגרותה, ליברמור למדה באוניברסיטת המחקר הציבורית של מרכז מישיגן, שם היא הכירה את איש העסקים כריס פוטוסקי שהפך לבן זוגה ולו היא נישאה ב-1994. לשניים, שמנהלים נישואים פתוחים, יש בת אחת, שנולדה ב-2000.

לליברמור הייתה חברת יינות שהתמחתה בהתאמה אישית של המשקאות ללקוחותיה. לאחר שסבלה מכמה בעיות רפואיות, רופא המשפחה של ליברמור המליץ לה לזנוח את עבודה לחוצה זו ולאמץ סגנון חיים רגוע יותר. ובמקביל לכך, גם בן זוגה – שברשותו היו חברות רבות שהתמחו בנדל"ן ובהשקעות – נכנע ללחץ, וסבל מהתקף לב. ב-2004, הזוג פתח יחד אתר אינטרנט של פורנוגרפיה חובבנית בו הם צילמו את עצמם מקיימים יחסי מין. לאחר מכן, ב-2007, ליברמור נכנסה לתעשיית המין והחלה להופיע בסרטים פורנוגרפים מקצועיים, תחת שם הבמה "בראנדי לאב". בעקבות עיסוקיה החדשים של לאב, הוריה דרשו את המשמורת על בתה, היא נכדתם, ואף פנו לשירותי הרווחה בנושא. עם זאת, הבת נשארה במשמורתם של לאב ופוטוסקי. במהלך הקריירה שלה, לאב הופיעה בסך הכל בכ-700 סצנות פורנוגרפיות, והיא נחשבת לאחת משחקניות הפורנוגרפיה הפופולריות ביותר בכלל וספציפית בקטגוריות מילף וקוגר. ב-2019 לאב זכתה להיכנס להיכל התהילה של "XRCO", וב-2020 לזה של "AVN". חרף שמועות רבות בנושא ותקופות בהן היא הפחיתה את פעילותה באופן דרסטי, לאב הצהירה כי היא עודנה פעילה בתחום ומתכננת להמשיך להופיע בסצנות פורנוגרפיות גם בזקנתה.

בניגוד לחברותיה בתחום המזוהות באופן מובהק עם תמיכה במפלגה הדמוקרטית, לאב היא שמרנית ותומכת מוצהרת של המפלגה הרפובליקנית. יתר על כן, היא כותבת מעת לעת מאמרים עבור כתב העת המקוון השמרני "The Federalist". לאב היא תומכת של נשיא ארצות הברית לשעבר דונלד טראמפ. עם זאת, לאב איננה זוכה ליחס חם בקרב תומכי המפלגה הרפובליקנית השמרניים, וב-2021 היא אף סולקה מכנס של הארגון "TPUSA" בשל עיסוקיה הפורנוגרפיים.

== קישורים חיצוניים ==

* [https://www.iafd.com/person.rme/perfid=BrandiLove/gender=female בראנדי לאב], במסד הנתונים הפורנוגרפיים Internet Adult Film Database
* [https://www.adultfilmdatabase.com/actor.cfm?actorid=53902 בראנדי לאב], במסד הנתונים הפורנוגרפיים Adult Film Database

== הערות שוליים ==

קטגוריה:שחקניות פורנוגרפיה אמריקאיות
קטגוריה:אמריקאיות שנולדו ב-1973
איסאק פומרנצ'וק

איסאק פומרנצ'וק (ברוסית: Исаак Яковлевич Померанчук; (20 במאי 1913, ורשה-14 בדצמבר 1966, מוסקבה) היה פיזיקאי סובייטי ממוצא יהודי. הוא מתמחה בפיזיקה גרעינית.

==קורות חיים==
פומרנצ'וק נולד בשנת 1913 בוורשה (אז בתחומי האימפריה הרוסית, כיום בפולין) למשפחה יהודית. אביו היה מהנדס, יליד ברסט ואמו הייתה רופאת שיניים מוורשה. בעקבות קרבות מלחמת העולם הראשונה ושינויים מדיניים שחלו באזור המשפחה עברה לרוסטוב על דון בשנת 1918. בשנת 1925 פומרנצ'וק סיים לימודים בבית ספר מקצועי ליד מפעל בו עבד אביו. בשנת 1931 הוא התחיל ללמוד כימיה במכון להשכלה גבוהה בעיר איוואנובו ובשנה שנייה של הלימודים עבר למכון הפוליטכני של לנינגרד אותו סיים בשנת 1936.

פומרנצ'וק עבר לחרקיב בו התחיל לעבוד במכון מחקר אצל לב לנדאו. הוא היה בין הראשונים שעברו אצלו בחינה בפיזיקה תאורטית. בשנת 1937 ביחד עם אלכסנדר אחיעזר הוא כתב מאמר על חקר פוטונים.

בשנת 1937 בעקבות רדיפות שעבר לנדאו פומרנצ'וק סולק משורות הקומסומול לאור קשריו עם לנדאו. הוא עבר למוסקבה בו סיים עבודת תואר שלישי.

פומרנצצ'וק נקלט בעבודה במכון לפיזיקה של אקדמיה של ברית המועצות למדעים. בשנת 1940 הוא סיים עבודת פוסט-דוקטורט.

בשנים 1940–1943 פומרנצ'וק עבד במכון לבדב לפיזיקה ובהמשך עד לשנת 1946 במכון קורצ'טוב. בשנים 1940–1941 ביחד עם איסאי גורביץ' נעשו חישובים שבהמשך היו בסיס לבניית כור גרעיני סובייטי ראשון.

על עבודות בתחום פיזיקה גרעינית בשנת 1950 הוענק לפומרנצ'וק פרס ברית המועצות. בשנת 1950 הוא חזה באופן תאורטי תופעה שלאחר גילויה בשנת 1957 קיבלה שם "תופעת פומרנצ'וק".

בסוף שנות ה-40/תחילת שנות ה-50 ביחד עם יבגני פיינברג ואחיעזר פותחה תאוריה בתחום חלקיקים. בשנת 1958 הוא ניסח "תאורמת פומרנצ'וק".

ביחד עם לב לנדאו הם תיארו תופעה שבהמשך נקראה הופעת פומרנצ'וק-לנדאו-מגדל והתגלתה בניסוי על ידי מדענים אמריקאים בשנת 1994.

במקביל לעבודה מחקרית פומרנצ'וק היה מלמד באוניברסיטה להנדסה ופיזיקה. הוא כיהן בתפקיד פרופסור.

בשנת 1964 פומרנצ'וק נבחר כחבר באקדמיה של ברית המועצות למדעים. בשנת 1954 הוענק לו עיטור הדגל האדום של העמל. הוא קיבל עיטור לנין ופעמיים פרס ברית המועצות.

פומרנצ'וק חתם על "מכתב 300" בגנות פעילות של טרופים ליסנקו.

פומרנצ'וק נפטר מסרטן בשנת 1985.

החל משנת 1985 מוענק על בסיס שנתי "פרס על שם פומרנצ'וק" על מחקרים בתחום פיזיקה תאורטית.

==קישורים חיצוניים==
* [https://web.archive.org/web/20080301043022/http://ufn.ru/ufn67/ufn67_6/Russian/r676l.pdf ביוגרפיה] 
* [https://yivoencyclopedia.org/article.aspx/Pomeranchuk_Isaak_Iakovlevich ביוגרפיה] 

קטגוריה:מדענים יהודים סובייטים
קטגוריה:פיזיקאים יהודים
קטגוריה:מקבלי עיטור הדגל האדום של העמל
קטגוריה:מקבלי עיטור לנין
קטגוריה:יהודים חברי האקדמיה למדעים של ברית המועצות
קטגוריה:ילידי 1911
קטגוריה:נפטרים ב-2000
גשר וושינגטון

גשר וושינגטון (באנגלית: Washington Bridge) הוא גשר קשתות פלדה באורך 724 מטר<ref>Reier, Sharon (2000). [https://books.google.co.il/books?id=4sU2DwAAQBAJ&pg=PA85&redir_esc=y#v=onepage&q&f=false The Bridges of New York]. New York City Series. Dover Publications, p. 78</ref> מעל נהר הארלם בעיר ניו יורק בין הרבעים של מנהטן והברונקס. המעבר, שנפתח בשנת 1888, מחבר בין רחוב 181 ושדרת אמסטרדם בוושינגטון הייטס, מנהטן, עם שדרת האוניברסיטה במוריס הייטס, ברונקס<ref name=":0">Stern, Robert A. M.; Mellins, Thomas; Fishman, David (1999). New York 1880: Architecture and Urbanism in the Gilded Age. Monacelli Press. p. 121</ref>. הוא נושא שישה נתיבי תנועה, כמו גם מדרכות משני הצדדים. רמפות משני קצות הגשר מתחברות לכביש הבין מדינתי 95 ולכביש המהיר "חוצה ברונקס".

הגשר כולל קשתות פלדה עם שתי קשתות ראשיות של 160 מטר כל אחת, שאליהן מגיעות רמפות ויאדוקט<ref></ref><ref></ref>. הגשר מופעל ומתוחזק על ידי משרד התחבורה של העיר ניו יורק. בעבר הגשר נשא את כביש מס' 1 של ארצות הברית, שמאז 1963 עובר מעל גשר אלכסנדר המילטון. גשר וושינגטון מוגדר כציון דרך של העיר על ידי הוועדה לשימור נקודות ציון של העיר ניו יורק, והוא רשום במרשם הלאומי של מקומות היסטוריים.

עבודת הבנייה על הגשר החלה ביולי 1886. הולכי רגל עם אישורי כניסה יכלו להשתמש בגשר עד דצמבר 1888, וגשר וושינגטון שימש לנסיעות רגילות עד השנה שלאחריה, אם כי טקס הפתיחה הרשמי מעולם לא התקיים. עם השלמתו של גשר וושינגטון, הוא זכה לשבחים רבים כהישג אדריכלי של העיר ניו יורק (ראו להלן). לאחר שב-1931 הושלמה בניית גשר ג'ורג' וושינגטון מעל לנהר ההדסון, המתחבר לניו ג'רזי במערב, המעבר מעל נהר הארלם שימש כמחבר לתנועה בין ניו ג'רזי לברונקס. גשר אלכסנדר המילטון הושלם ב-1963, והסיט את התנועה מגשר וושינגטון. לאחר תקופה של הידרדרות, גשר וושינגטון עבר שיקום מ-1989 עד 1993.
ציורו של לואסון את הנהר והגשר.

== ביקורות על עיצובו ==
עם השלמת גשר וושינגטון הוא זכה לשבחים רבים כהישג אדריכלי של העיר ניו יורק. כתב העת סיינטיפיק אמריקן, והעיתונים קוסמופוליטן וניו יורק סאן כינו את הגשר כ"קישוט" ו"תכשיט"<ref></ref><ref></ref><ref></ref>, ו"יצירה נהדרת הראויה לעיר"<ref></ref>. מבקר האדריכלות מונטגומרי סקיילר אפיין בשנת 1900 את הגשר כ"עבודה ראויה להערצה ומופת", למרות שהייתה לו דאגה מינורית לגבי גישות הבנייה, שאותן כינה "פחות מספקות מבחינה אדריכלית מחוסר הֶדְגש"<ref name=":0" /><ref></ref>. סקיילר כתב לאחר מכן שלמרות שהקשת שונתה כך שתֵרָאֵה כאילו מדובר בעיצוב קונבנציונלי, "אין גם שאלה לגבי האטרקטיביות של וושינגטון ושל הגשר הגבוה הישן"<ref>Schuyler, Montgomery October 1905. [https://usmodernist.org/AR/AR-1905-10.pdf The New Bridges in New York City (PDF)]. Architectural Record, Vol. 18, p. 251, 255</ref>. הצייר ארנסט לואסון תיאר את הגשר כנושא העיקרי של ציורו משנת 1913 ליל האביב<ref>Leeds, Valerie Ann, 2000. [https://books.google.co.il/books?id=_N4xAQAAIAAJ&redir_esc=y Ernest Lawson]. Gerald Peters Gallery. p. 19.</ref>.

==קישורים חיצוניים==

== ביאורים ==

== הערות שוליים ==

קטגוריה:מדינת ניו יורק: גשרים
קטגוריה:ניו יורק: גשרים
קטגוריה:ניו יורק: גאוגרפיה
קטגוריה:ארצות הברית:אתרים הרשומים במרשם הלאומי של מקומות היסטוריים
תאגיד השידור השווייצרי

תאגיד השידור השווייצרי (בגרמנית: Schweizerische Radio- und Fernsehgesellschaft; בצרפתית: Société suisse de radiodiffusion et télévision; באיטלקית: Società svizzera di radiotelevisione; ברומאנש: Societad Svizra da Radio e Televisiun; SRG SSR) הוא תאגיד שידור ציבורי שווייצרי שהוקם בשנת 1931. התאגיד מחזיק ב-24 ערוצי רדיו וטלוויזיה. משרדו הראשי נמצא בעיר ברן, שווייץ. התאגיד הוא ארגון ללא מטרות רווח, הממומן בעיקר באמצעות דמי רישוי לרדיו וטלוויזיה (79%) ומייצר את יתרת ההכנסה מפרסום וחסות.

== היסטוריה ==
=== הקמת ההתאגיד ===
בשנת 1931, קמו קולות רבים ברחבי שווייץ. לא קולות של הפגנות או מהומות, אלא קולות רדיו. תחנת רדיו פרטית בשם "Radio Beromünster" פרחה, והצלחתה עוררה עניין בקרב הקנטונים השונים. הם חזו פוטנציאל אדיר באיחוד כוחותיהם, ביצירת שירות שידור ציבורי חזק ובלתי תלוי שיגיע לכל פינה במדינה.

כך, בשנת 1931, נולד תאגיד השידור השווייצרי (SRG SSR). 4 חברים מייסדים ניצבו בראשית דרכו: Radio Beromünster, Société de Radiodiffusion pour la Suisse Romande (SRG SR), Schweizerische Rundspruchgesellschaft (SRG SRG) ו-Radio Ticino. יחד, הם הניחו את היסודות לארגון שעתיד לשחק תפקיד מרכזי בחיי התרבות והתקשורת השווייצרית.

=== התרחבות והתפתחות ===
שנות ה-30 שנות ה-40 היו עשירות בפעילות עבור SRG SSR. תחנות רדיו חדשות נוספו, קולות מגוונים הצטרפו, והשידור הפך לחלק בלתי נפרד מהחיים השווייצריים. בשנת 1953, הגיע רגע היסטורי נוסף: SRG SSR פתח ערוץ טלוויזיה ראשון, ופתח צוהר לעולם חדש של צבעים, תנועה ותמונות.

עבור SRG SSR, שנות ה-60 ושנות ה-70 היו תקופה של אתגרים והסתגלות. התחרות מצד שידורים פרטיים דרשה חשיבה מחודשת, והצורך להתאים לטכנולוגיות חדשות העמיד בפני הארגון מבחנים לא פשוטים. למרות זאת, SRG SSR הצליח לשמור על מעמדו המוביל, תוך שהוא מתפתח ומתאים את עצמו לעידן המודרני.

=== ערוצי תוכן ותרבות ===
כיום, SRG SSR הוא שירות שידור ציבורי מודרני ורב-ערוצי. 4 ערוצי טלוויזיה ו-7 תחנות רדיו ארציות משדרים תוכניות מגוונות בשפות גרמנית, צרפתית, איטלקית ורומנית. חדשות, תוכניות ילדים, מוזיקה ותרבות – SRG SSR מציע קשת רחבה של תוכן לכל גיל ולכל טעם.

הארגון ידוע בתכניו האיכותיים והמאוזנים, ובהתחייבות שלו לשירות הציבור. הוא שואף לייצג את המגוון התרבותי והלשוני של שווייץ, תוך שהוא מקדם ערכים של דמוקרטיה, סובלנות וחופש הביטוי.

=== אירוויזיון 2025 ===
בשנת 2024, ניצחה שווייץ באירוויזיון עם השיר "The Code" של האמן נמו מטלר, לפיכך SRG SSR צפוי לארח את התחרות בשנת 2025. אירוע בין-לאומי זה יהווה הזדמנות אדירה עבור שווייץ להציג את עצמה בפני קהל רחב, לחגוג את המוזיקה והתרבות שלה, ולשדר את הערכים החשובים לה.

== ערוצים ==
שיטת הדמוקרטיה הישירה של שווייץ והעובדה שלמדינה יש ארבע שפות רשמיות (גרמנית, צרפתית, איטלקית ורומנית) מביאות לכך שמבנה השידור הציבורי בשווייץ מחזיק בפועל ברישיונות השידור המאפשרים ל-SRG SSR לפעול כארבעה תאגידים אזוריים:

גרמנית: Schweizer Radio und Fernsehen (SRF)

צרפתית: Radio télévision suisse (RTS)

איטלקית: Radiotelevisione svizzera di lingua italiana (RSI)

רומנית: Radiotelevisiun Svizra Rumantscha (RTR)

== קישורים חיצוניים ==

* 
* 
* 

קטגוריה:שידור ציבורי
קטגוריה:שווייץ: ארגונים
קטגוריה:שווייץ: תרבות
אטיבר אסאדלי

אטיבר סאחיב אוגלו אסאדלי (באזרית: Etibar Sahib oğlu Əsədli; נולד ב-12 במאי 1992) הוא פסנתרן אזרי.

== קריירה ==
בשנת 1998 החל אסאדלי ללמוד נגינה על פסנתר בבית ספרו בבאקו. ב-2009, לאחר כ-11 שנות התמקצעות בתחום, התקבל לפקולטה להלחנה באקדמיה למוזיקה של באקו. בין השנים 2008–2013 ערך קונצרטים בפסטיבלי הג'אז בעיר. בנוסף, השתתף בפוריקטים שונים במדינות רבות, דוגמת צרפת, הממלכה המאוחדת, שווייץ, קפריסין, טורקיה, רוסיה וגאורגיה. את לימודיו סיים בהצלחה ב-2014. בשנים 2019–2020 פרסם פרויקט מוזיקלי בן שלושה אלבומי אולפן בשם 1 Hour Azerbaijani Piano Music.

באוקטובר 2023 נחשף על ידי תאגיד השידור האזרי, İctimai Television, כי אסאדלי יחד עם אילקין דובלטוב ומילה מיילס נמנים בין שישה-עשר המועמדים לייצוג אזרבייג'ן באירוויזיון 2024, שהתקיים במאלמה שבשוודיה.<ref name="auditions"></ref><ref></ref> עם זאת, השלושה לא נבחרו והפסידו לפאחרי עם "Özünlə apar".<ref></ref><ref></ref><ref></ref>

אסאדלי חי בצרפת. הוא דובר אזרית, טורקית, צרפתית ואנגלית.

== קישורים חיצוניים ==

== הערות שוליים ==

קטגוריה:פסנתרנים אזרים
קטגוריה:מלחינים אזרים
קטגוריה:ילידי 1992
מיני-סדרה (קומיקס)

עטיפת החוברת World of Krypton #1, הפתיחה למיני-סדרה הראשונה בהיסטוריה של הקומיקס בכלל ובהיסטוריה של [[DC קומיקס בפרט.]]
עטיפת החוברת Marvel Super Hero Contest of Champions #1, הפתיחה למיני-סדרה הראשונה בהיסטוריה של [[מארוול קומיקס.]]
מיני-סדרה (באנגלית: Miniseries), או סדרה מוגבלת (Limited Series), היא סדרת קומיקס עם מספר חוברות קבוע מראש. סדרה זו נבדלת מסדרת מתמשכת בסך שמספר החוברות הוא סופי ונקבע מלכתחילה לפני תהליך היצירה, והיא נבדלת מוואן-שוט בכך שהיא מורכבת ממספר חוברות. למיני-סדרה, על-פי-רוב, יש סיפור אחד לספר, והיא עוקבת אחר מערך עלילה סטנדרטי הכולל התחלה, אמצע וסוף מוגדרים כשכל העלילה מכוסה עד סוף הסדרה ואין קליף האנגר. מיני-סדרה היא גם קצרה יותר, ואורכה נע – בדרך כלל – בין 2 ל-12 חוברות. בנוסף, בניגוד לסדרות מתמשכות בהן המחברים והמאיירים מתחלפים, בדרך כלל, בשלב מסוים, מיני-סדרה נעשית על ידי צוות יצירתי אחד בלבד מן החוברת הראשונה ועד לחוברת האחרונה.

ב-1979, חברת ההוצאה לאור DC קומיקס התנסתה לראשונה בפורמט החדש של מיני-סדרה עם "World of Krypton". תחת פורמט זה, DC הייתה יכולה לספר סיפורים שלא בהכרח התאימו לסדרות מתמשכות וכן להציג דמויות וסיפורים מבלי סיכון ההתחייבות של סדרה מתמשכת. בעקבות ההצלחה, DC הוציאה ב-1980 את המיני-סדרה "The Untold Legend of the Batman", וב-1981 היא כבר הוציאה שלוש-מיני סדרות. תוך זמן קצר, מוציאות לאור נוספות החלו להשתמש בפורמט של מיני-סדרה. ב-1982, מארוול קומיקס פרסמה את המיני-סדרה הראשונה שלה, "Marvel Super Hero Contest of Champions". בהתחלה, מארוול השתמשה בפורמט של מיני-סדרה על מנת להציג דמויות פופולריות מכותרי סדרות מתמשכות של קבוצות ולתת להן כותרי הרפתקאות סולו. עם זאת, בעקבות ההצלחה של "Contest of Champions" המיני-סדרות החלו לשמש ככותרים בהם יוצגו אירועי קרוסאובר גדולים ביקום מארוול. זאת, לפני שהקונספט של קרוסאוברים מרובי כותרים נהגה.

== הערות שוליים ==

== ראו גם ==
* מיני-סדרה

קטגוריה:קומיקס
נועם סובוביץ

נועם סובוביץ (נולד ב-9 בפברואר 1988) הוא דוגמן ובמאי קולנוע וטלוויזיה ישראלי.

==ביוגרפיה==
סובוביץ גדל במשפחה דתית בקרני שומרון, הצעיר מבין ארבעה ילדים. הוריו עלו להתנחלות בשנות ה־80 והמשפחה התגוררה בקרוואן. ב-2002 השתתף סובוביץ עם משפחתו בליל הסדר בפיגוע במלון פארק, ואימו נפגעה מרסיס.<ref name=":0" /> כשהיה בתיכון עזב את ההתנחלות ועבר ללמוד בפנימייה ברמת הגולן.<ref name=":0" /> לאחר סיום התיכון למד במכינה קדם צבאית ולאחריה התגייס לסיירת אגוז, ובמסגרת שירותו השתתף בלחימה בשג'אעייה במבצע עופרת יצוקה<ref name=":0" />. למד קולנוע באוניברסיטת תל אביב.

== קריירה מקצועית ==
=== במאי ===
* ביקור מולדת (2017) - סרט קצר שיצר סובוביץ כחלק מהסדרה "מהגרים" - פרויקט של 12 סרטים דוקומנטריים קצרים של תלמידי החוג לקולנוע וטלוויזיה באוניברסיטת תל אביב. סובוביץ בחר להתמקד באחיו דן סובוביץ , שחזר בשאלה, יצא מהארון ומתגורר בבריסל עם בן זוגו, בניסיון להבין מה גרם לו לעזוב את ישראל. הסרט שודר בישראל בערוץ 8 וזכה בפרס הסרט הקצר הטוב ביותר בפסטיבל אסטרה ובפסטיבל טמפה ביי, וכן היה מועמד לפרס הסרט הקצר הטוב ביותר בטקס פרסי ה-BAFTA.<ref name=":2"></ref>
* הֶדֶף (2021) - סרט סטודנטים המתרחש בהתנחלות דתית שבמרכזו נער עדין המנסה להוכיח את גבריותו, בהשתתפותה של כרמל בין.
* מלכה - סרט תיעודי קצר שהוקרן במסגרת פסטיבל מנה ראשונה.
* נקודת מפנה (2022) - דוקו באורך מלא העוקב אחר משחק כדורגל שהתקיים ב-1970 בין נבחרת ישראל וקבוצת בורוסיה מנשנגלדבך, ועל חשיבות המשחק בקירוב יחסי גרמניה–ישראל.<ref name=":1" />
* דוגמנים (2022) - סדרה שיצר וביים סובוביץ עבור yes שעוקבת אחר עולם הדוגמנות.
* חתונה ממבט ראשון - מאז 2024 שותף סובוביץ לבימוי הזוגות בתוכנית.

=== משחק ===
כשחקן, הופיע בתוכנית כוכב הצפון, וגילם מוכר בגדים בסדרה להיות איתה.

=== עריכה ===
*נייעס - עורך תוכן ומפיק בפועל בסדרה התיעודית של כאן 11.
*רבנו - עורך משנה בסדרה התיעודית אודות קהילת חסידי ברסלב בכאן 11.

=== דוגמנות ===
סובוביץ התגלה כדוגמן על ידי צלם ברחוב רוטשילד, ולאחר שתמונותיו הגיעו אל הסוכן שי כהן ארבל הוא הוחתם בסוכנות "יולי".<ref name=":0" /> הוא הופיע בפרסומות למותגי האופנה סלה ופוקס-ויזל ובפרסומות לקוקה-קולה ו-RC קולה, ועל שער מוסף זמנים מודרניים מבית ידיעות אחרונות.

== חיים אישיים ==
סובוביץ מתגורר בתל אביב עם זוגתו.<ref name=":1" /> אחיו דן, הנמצא במרכז סרטו של סובוביץ "ביקור מולדת", הוא כותב הנאומים של סגן יו"ר האיחוד האירופאי.<ref name=":2" />

== קישורים חיצוניים ==

* [https://directorsguild.org.il/user/noamsob/ נועם סובוביץ] באתר איגוד הבמאיות והבמאים
* 
* 

== הערות שוליים ==

קטגוריה:דוגמנים ישראלים
קטגוריה:יוצאים בשאלה
קטגוריה:במאים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1988
המרכז לעיוור בישראל

המרכז לעיוור בישראל (באנגלית: The Center For The Blind in Israel) הוא ארגון גג המאגד תחתיו את מרבית העמותות והארגונים למען אנשים עם עיוורון ולקויות ראייה במדינת ישראל.

== היסטוריה ==
המרכז נוסד בשנת 1983 על יסוד ארגונים קודמים.<ref></ref>

== ייעוד ==
סיוע והכוונת אנשים עם עיוורון ולקויות ראייה בכל תחומי החיים.

הגברת מודעות בקרב הציבור ומקבלי ההחלטות לצורכי קהילת האנשים עם עיוורון ולקויות ראייה במדינת ישראל.

קידום זכויות לציבור האנשים עם עיוורון ולקויות ראייה בישראל, מיצוי זכויות הפרט, סיוע משפטי וכלכלי ומתן שרות לעיוורים ולקויי הראייה.<ref></ref>

העמותה משתפת פעולה עם ארגונים שונים למען העלאת המודעות בתחום העיוורון וחייהם של בעלי המוגבלויות בישראל.<ref></ref>

== הארגונים החברים במרכז לעיוור ==
המרכז לעיוור בישראל מאגד תחתיו את הארגונים הבאים: <ref></ref>
* אגודת העיוורים "ששת"
* אגודת העיוורים "הגשמה"
* עמותת על"ה - העמותה לקידום הסטודנטים העיוורים בישראל
* אופק לילדינו - ארגון ארצי של הורים לילדים עם עיוורון ולקות ראייה
* אגודת העיוורים הנעזרים בכלבי נחייה בישראל

== ראו גם ==
* עיוורים בישראל

== קישורים חיצוניים ==
* 

== הערות שוליים ==

קטגוריה:ארגונים חברתיים בישראל
קטגוריה:ארגוני עזרה בישראל